google/wiki40b huggingface dataset:
Ε.Σ.ΚΑ. Βορειοδυτικής Ελλάδας 2017-2018 (Γυναίκες)

Για την περίοδο 2017–18,η Ένωση Σωματείων Καλαθοσφαίρισης ΒΔ Ελλάδος είναι η διοργανώτρια αρχή, υπεύθυνη για τη διεξαγωγή του πρωταθλήματος και πρωταθλημάτων υποδομών,στην ΒΔ Ελλάδα.
Η πρωταθλήτρια ομάδα συμμετέχει στο ειδικό πρωτάθλημα για την άνοδο στην Α2 γυναικών.

Υποδομές

Διεξάγονται πρωταθλήματα νεανίδων,κορασίδων και μίνι.Στις νεανίδες και στα μίνι πρωταθλητής αναδείχθηκε ο ΠΑΣ Γιάννινα ενώ στις κορασίδες ο ΦΙΜΠΑ Πήγασος Αγρινίου.

Ομάδες σε εθνικές κατηγορίες

Στην Α1 συμμετέχει η Νίκη Λευκάδας,που είναι η μοναδική εκπρόσωπος της ένωσης σε εθνική κατηγορία.
Ομάδα γαλαξιών Δοράδος

Η Ομάδα γαλαξιών Δοράδος είναι μία όχι ιδιαίτερα συνεκτική συγκέντρωση γαλαξιών, συμπεριλαμβανομένων σπειροειδών και ελλειπτικών, στον αστερισμό Δοράς. Πρόκειται για μία από τις μεγαλύτερες ομάδες γαλαξιών του νοτίου ημισφαιρίου και πλησιάζει σε μέγεθος τα γαλαξιακά σμήνη. Ο Gérard de Vaucouleurs ήταν ο πρώτος που την παρατήρησε το 1975, ως ένα μεγάλο σύνθετο νεφέλωμα τύπου ΙΙ το οποίο ονόμασε G16.
Gazebo

Βιογραφία

Γεννήθηκε στη Βηρυτό στις 18 Φεβρουαρίου του 1960 και έγινε δημοφιλής στο χώρο της "italo-disco" , που ήταν ένα υποείδος της eurodance ή eurodisco.
Ξεκίνησε να παίζει κιθάρα σε ηλικία 10 ετών και στα εφηβικά του χρόνια ασχολούνταν με την τζαζ, τη ροκ και την πανκ ροκ μουσική. Συνεργάστηκε με τον παραγωγό Πολ Μιτσιόνι και κυκλοφόρησε το πρώτο του τραγούδι , το 1982 με τίτλο Masterpiece, κάνοντας μέτρια επιτυχία.
Το 1983 κυκλοφόρησε το τραγούδι που τον έκανε διάσημο, το "I Like Chopin" και ακολούθησε το "Lunatic" το οποίο εισήλθε στο Top 20 σε όλη την Ευρώπη. Ακολούθησαν πολλές άλλες κυκλοφορίες και το 2006 το single "Tears for Galileo", το οποίο ήταν στο #1 στον κατάλογο μουσικών επιτυχιών της Euro dance.
Το 2007 κυκλοφόρησε το single "Ladies!" για το album "The Syndrome".
Νόμος του Κουλόμπ

O Νόμος

Το μέγεθος της ηλεκτροστατικής έλξης ή απώθησης μεταξύ δυο φορτίων είναι ανάλογο του μεγέθους τους και αντιστρόφως ανάλογο του τετραγώνου της μεταξύ τους απόστασης.
Μάιλς Τέλερ

Παιδικά και εφηβικά χρόνια

Ο Τέλλερ γεννήθηκε στο Ντάουνιγκταουν της Πενσυλβάνια με γονείς τη Merry, μεσίτριας, και του Michael, μηχανικού πυρηνικής ενέργειας. Έχει δύο μεγαλύτερα αδέρφια, την Έριν και τη Ντάνα.Ο ένας παππούς του έχει ρωσική εβραϊκή καταγωγή, ενώ ο άλλος Αγγλική, Ιρλανδική, Πολωνική και Γαλλική. Στην παιδική του ηλικία έμεινε σε πολλά μέρη, λόγω του επαγγέλματος του πατέρα του. Μεταξύ αυτών ήταν η Πολιτεία της Φλόριντα, της Πενσυλβάνιας και του Ντέλαγουερ. Στο γυμνάσιο έπαιζε σαξόφωνο, ήταν ντράμερ της εκκλησιαστικής μαθητικής χορωδίας και πρόεδρος της υποκριτικής λέσχης. Μπορεί, επίσης, να παίξει πιάνο και κιθάρα, ενώ ήταν μέλος και της ομάδας μπέιζμπολ του σχολείου του, με την ελπίδα να γίνει επαγγελματίας. Αποφοίτησε από το Tisch School of Arts του Πανεπιστημίου της Ν. Υόρκης με Μπάτσελορ στις Καλές Τέχνες.
Το 2007 ενεπλάκη σε αυτοκινητιστικό ατύχημα, καθώς επενέβαινε σε όχημα το οποίο έχασε τον έλεγχο στα 80 μίλια την ώρα και αναποδογύρισε 8 φορές, με αποτέλεσμα ο ίδιος να εκσφενδονιστεί από το παράθυρο. Εξαιτίας του ατυχήματος έχει πολλές διακριτές ουλές στο πρόσωπό του.

Καριέρα

Προτού κάνει το επαγγελματικό ντεμπούτο του ο Τέλλερ συμμετείχε σε πολλές ταινίες μικρού μήκους, ενώ μετά την αποφοίτησή του πήρε μέρος σε ταινίες όπως Απώλεια (αγγλικά: Rabbit Hole, 2010) και Footloose (2011). 
Το 2013, πρωταγωνίστησε στην ταινία 21 & Over, σε σενάριο και σκηνοθεσία Τ. Λούκας και Σ. Μουρ, όπως επίσης και στην ταινία The Spectacular Now, χάρη στην οποία κέρδισε το βραβείο του καλύτερου ηθοποιού σε δράμα στο Φεστιβάλ Κινηματογράφου Σάντανς.
Το 2014, πρωταγωνίστησε στην ταινία That Awkward Moment, μαζί με τον Ζακ Έφρον και τον Μάικλ Μπ. Τζόρνταν, όπως επίσης και στην ταινία Χωρίς Μέτρο (2014)(αγγλικά: Whiplash), για την ερμηνεία του στην οποία προτάθηκε για διάφορα βραβεία, μεταξύ των οποίων και για BAFTA Ανερχόμενου Αστεριού.
Ο Τέλλερ έγινε ακόμα πιο γνωστός μέσω της συμμετοχής του στην τριλογία ταινιών The Divergent και στην ταινία Fantastic Four. To 2016, πρωταγωνίστησε, δίπλα στον Τζόνα Χιλ στην επιτυχημένη περιπέτεια War Dogs, καθώς επίσης και στη βιογραφία του μποξέρ Β. Παζ με τίτλο Bleed For This.
Στεπαναβάν

Εκπαίδευση

Στην πόλη Στεπαναβάν βρίσκονται 6 σχολεία μέσης εκπαίδευσης (11 τάξεις), ένα Λύκειο (Βαρζαράν), καθώς και ιδρύματα προσχολικής αγωγής.
Παντελής Κουντουριώτης

Βιογραφικά στοιχεία

Γεννήθηκε στην Ύδρα το 1814 και ήταν γιος του Λάζαρου Κουντουριώτη. Καταγόταν από την Οικογένεια Κουντουριώτη και αδέλφια του ήταν οι Δημήτριος Κουντουριώτης και Μαρία Κουντουριώτη, σύζυγος του Δημητρίου Βούλγαρη. Υπηρέτησε στο Πολεμικό Ναυτικό φτάνοντας μέχρι τον βαθμό του Πλωτάρχη.
Στις εκλογές του 1853 εξελέγη βουλευτής Ύδρας και επανεξελέγη σε αυτές του 1856. Το 1859 διορίστηκε στη θέση του δημάρχου Ύδρας. 
Απεβίωσε το 1880 και κηδεύτηκε στην Αθήνα την 13η Αυγούστου του 1880. Είχε αποκτήσει δύο παιδιά: τον Λάζαρο και την Ματίνα, σύζυγο του Δημητρίου Χορν. Εγγονοί του ήταν οι Παντελής Λ. Κουντουριώτης και Παντελής Χορν.
1433 Γκεραμτίνα

Φυσικά χαρακτηριστικά

O φασματικός τύπος της Γκεραμτίνας είναι S (λιθώδης). Η Γκεραμτίνα περιστρέφεται γύρω από τον εαυτό της μία φορά κάθε 14 και πλέον ώρες.
Γιάννης Αραμπατζής

Σε συλλογικό επίπεδο

Ξεκίνησε την καριέρα του στην ιδιαίτερη πατρίδα του, στο Μακροχώρι, όμως σε νεαρή ηλικία, το 2002 μεταγράφηκε στην ΑΕΚ, όπου έπρεπε να περιμένει πολλά χρόνια για να αγωνιστεί. Καθιερώθηκε στη βασική ενδεκάδα της, μετά την εξαιρετική εμφάνιση που πραγματοποίησε στο ντέρμπι μεταξύ ΑΕΚ και Ολυμπιακού στις αρχές του 2010. Τα προηγούμενα χρόνια βρισκόταν στη σκιά πιο έμπειρων τερματοφυλάκων όπως οι Διονύσης Χιώτης, Στέφανο Σορεντίνο, Γιούργκεν Μάχο, Σεμπαστιάν Σάχα. Συνέχισε κατά τη διάρκεια της ίδιας χρονιάς να πραγματοποιεί πολύ καλές εμφανίσεις, κερδίζοντας εκτός από την καθιέρωση και ένα από τα ποδοσφαιρικά βραβεία της χρονιάς, αυτό της καλύτερης απόκρουσης. Την περίοδο 2010-11 αγωνίστηκε με την ΑΕΚ βασικός και κατέκτησε με την ομάδα του το κύπελλο Ελλάδας. Δύο χρόνια αργότερα, την περίοδο 2012-13, η ΑΕΚ γνώρισε για πρώτη φορά στην ιστορία της τον υποβιβασμό και ο ίδιος έμεινε ελεύθερος.
Στις 21 Αυγούστου 2013, συμφώνησε για έναν χρόνο στον Ερμή Αραδίππου, συνεχίζοντας την καριέρα του στο κυπριακό πρωτάθλημα. Τον Ιούλιο του 2014 ανακοινώθηκε η συμφωνία του με τη ρουμανική Άστρα, με την οποία υπέγραψε μονοετές συμβόλαιο συνεργασίας.
Έναν χρόνο αργότερα (2015) εντάχθηκε στην Κέρκυρα.

Στις εθνικές ομάδες

Ο Γιάννης Αραμπατζής έχει αγωνιστεί με την εθνική Νέων, πραγματοποιώντας την πρώτη του εμφάνιση στις 10 Απριλίου 2002 σε αγώνα με αντίπαλο το Βέλγιο.
Ριγανάδα

Η πατροπαράδοτη ριγανάδα της Κεφαλονιάς παρασκευάζεται από ξερές φέτες ψωμιού που έχουν μουσκευτεί σε νερό και ραντιστεί με λάδι, ξύδι και αρκετή ρίγανη. Πάνω από το ψωμί στίβεται φρέσκια ντομάτα, ενώ συνοδεύεται με τυρί φέτα, στούμπα (τοπική ονομασία για τα τρίμματα από μυζήθρα) ή πρέτζα (τοπική ονομασία για τα τρίμματα από φέτα). Μερικές φορές η ριγανάδα περιλαμβάνει και κομμάτια από κεφαλοτύρι ή κεφαλογραβιέρα.
Οι Κεφαλονίτες συνηθίζουν να συνοδεύουν τις καλοκαιρινές τους εκδηλώσεις με σερβίρισμα ριγανάδας, η οποία συχνά παρασκευάζεται επιτόπου.
Sun d'Or

Ιστορία

Η Sun d'Οr ιδρύθηκε την 1η Οκτωβρίου 1977 ως θυγατρική της El Al, με αποκλειστικό ρόλο την διεξαγωγή ναυλωμένων πτήσεων. Το αρχικό της όνομα ήταν El Al Charter.

Στόλος

Ο στόλος της Sun d'Οr, εκτός από τα αεροσκάφη που νοικιάζει, αποτελείται από πέντε αεροσκάφη τύπου Boeing 737-800.
Flight of the Rat

Σύνθεση και ηχογράφηση

Το τραγούδι δημιουργήθηκε στα τέλη του 1969 στο "Hanwell Community Center" όταν ο κιμπορντίστας Τζον Λορντ ξεκίνησε να παίζει το κλασικό κομμάτι "Flight of the Bumble Bee". Στηρίζεται σε ένα απλό ριφ της κιθάρας του Μπλάκμορ και έχοντας διάρκεια σχεδόν οκτώ λεπτών, περιέχει δύο σόλο κιθάρας και άλλα δύο σόλο πλήκτρων, όπως και αρκετές εναλλαγές ρυθμών. Οι στίχοι του Ίαν Γκίλαν καταφέρονται μεταφορικά στη χρήση ναρκωτικών, ενώ το κομμάτι κλείνει με ένα σόλο τυμπάνων από τον Ίαν Πέις.
Η ηχογράφηση του έγινε στα "De Lane Lea Studios" στις 11 Μαρτίου 1970 με παραγωγό τον Μάρτιν Μπερτς. Αποτέλεσε ένα από τα σινγκλ του "Deep Purple in Rock" αφού κυκλοφόρησε μόνο στην Αυστραλία με το "And the Address" από τον πρώτο τους δίσκο "Shades of Deep Purple" στη δεύτερη του πλευρά, χωρίς να γνωρίσει εμπορική επιτυχία.
Πέτρος Α΄ της Βρετάνης

Βιογραφικά στοιχεία

Το 1212, ο βασιλιάς της Γαλλίας Φίλιππος Β΄ αναζήτησε έναν πιστό και αδύναμο κυβερνήτη για την Βρετάνη. Το δουκάτο βρισκόταν διαγώνια στην θάλασσα ανάμεσα στην Αγγλία και τις Αγγλικές κτήσεις της Γασκώνης, ενώ δεν συνόρευε με το Ανζού και την Νορμανδία, όπου οι Άγγλοι είχαν πρόσφατα χάσει και ήθελαν να επανακτήσουν. Ο Φίλιππος Β΄ έσπασε τον δεσμό της διαδόχου του θρόνου της Βρετάνης Αλίκης με τον Ερρίκο του Παντιέβρ, προκειμένου αυτή να παντρευτεί τον ξάδελφό της, Πέτρο (Ιανουάριος 1213).
Ο πάπας τον χαρακτήριζε κόμη, ενώ ο ίδιος αυτοχαρακτηρίζονταν δούκας. Το 1214, ο βασιλιάς της Αγγλίας Ιωάννης ο Ακτήμων ετοίμαζε συμμαχικό συνασπισμό κατά της Γαλλίας, οπότε στρατοπέδευσε στο Πουατού, ενώ ο βασιλιάς Όθων Δ΄ της Γερμανίας ήταν έτοιμος να επιτεθεί από τα βόρεια. Ο Ιωάννης μετακινήθηκε στο νοτιότερο άκρο της Βρετάνης απέναντι από την Ναντ και στην συνέχεια απέναντι απ' την κοιλάδα του Λίγηρα, όπου κατέλαβε πολλά φρούρια των Βρετόνων. Είναι ανεξήγητο γιατί ο Ιωάννης επιχείρησε να κυριεύσει την Ναντ μέσω της καλά φυλασσόμενης γέφυρας κατά μήκος του ποταμού Λίγηρα. Μια πιθανή εξήγηση είναι ότι ίσως ο Ιωάννης να ήθελε συμφωνία μαζί του, προκειμένου να εγκαταλείψει την Βρετάνη χωρίς να εμποδιστεί ο δρόμος επιστροφής του.
Πραγματικά ο Ιωάννης πρόσφερε στον Πέτρο την κομητεία του Ρίτσμοντ, με αντάλλαγμα την στήριξή του στον αγώνα που έκανε στην Αγγλία κατά των βαρώνων. Ο Πέτρος θεώρησε το δώρο αβέβαιο, ενώ σε λίγο ο πρίγκηπας Λουδοβίκος ήρθε ξανά σε σύγκρουση με την Αγγλία και ηττήθηκε. Ο Πέτρος στάλθηκε στην Αγγλία σαν ένας από τους διαπραγματευτές της ειρηνικής συνθήκης. Όταν οι διαπραγματεύσεις ολοκληρώθηκαν (1218) ο Γουλιέλμος Μάρσαλ, αντιβασιλιάς του ανήλικου Ερρίκου Γ΄, όρισε τον Πέτρο κόμη του Ρίτσμοντ.

Αναμορφώσεις στο δουκάτο της Βρετάνης

Μετά την επιτυχία αυτή, ο Πέτρος στράφηκε στο δικό του δουκάτο της Βρετάνης, προκειμένου να αποκαταστήσει τις εξασθενημένες εξουσίες του δούκα σε σχέση με τους ευγενείς του. Έως τότε, σύμφωνα με την ισχύουσα νομοθεσία, δεν μπορούσε να τους περιορίσει στο κτίσιμο των κάστρων, ούτε να διατελέσει προστάτης τους. Αυτό επιχείρησε αμέσως να καταργήσει. Αρχικά συνάντησε αντιδράσεις, αλλά από το 1223 οι βαρόνοι αποδέχθηκαν τις αλλαγές του.
Στη συνέχεια, προσπάθησε να περιορίσει την δύναμη των 6 επισκόπων της Βρετάνης, που κατείχαν τεράστιες εκτάσεις γης και να τις φορολογήσει, όμως αφορίστηκε και αναγκάστηκε να οπισθοχωρήσει. Η σύζυγος του Αλίκη της Βρετάνης πέθανε πρόωρα (1221) σε ηλικία 21 ετών, αφού του είχε αφήσει ήδη τέσσερα παιδιά. Μετά τον πρόωρο θάνατο της, ο Πέτρος δεν μπορούσε πια να είναι δούκας, παρά μονάχα επίτροπος του ανήλικου γιου τους Ιωάννη μέχρι την εποχή της ενηλικίωσης του.
Κωνσταντίνος Μαυρογιάννης

Βιογραφικά στοιχεία

Γεννήθηκε το 1816 στην Κέρκυρα. H καταγωγή του ήταν από την Ήπειρο. Στις 7 Οκτωβρίου 1843 διορίστηκε επίτιμος καθηγητής της Κλινικής Ιατρικής και της Ειδικής Παθολογίας στο Εθνικό Πανεπιστήμιο, θέση στην οποία παρέμεινε μέχρι τις 10 Νοεμβρίου 1845, οπότε και απολύθηκε. Υπήρξε από τους πρώτους γιατρούς της Ελλάδας που έκαναν ανακοινώσεις για κρούσματα οστρακιάς στην παιδική ηλικία, το 1842, σε συνεδρίαση της Ιατρικής Εταιρείας Αθηνών. Τότε, προχώρησε σε ανακοίνωση -την πρώτη σε παγκόσμιο επίπεδο- περί υπάρξεως εξανθηματικής νόσου, της λεγόμενης ψευδο-οστρακιάς, η οποία σαράντα χρόνια αργότερα αποκλήθηκε ως η τέταρτη εξανθηματική νόσος, το γνωστό σήμερα αιφνίδιο εξάνθημα. Τον Φεβρουάριο του 1844 σημειώθηκαν επεισόδια στο μάθημά από φοιτητές, καθώς ακολουθούσε το γαλλικό σύστημα διδασκαλίας και όχι το γερμανικό. Αποτέλεσμα ήταν η Σύγκλητος να αποδοκιμάσει τους φοιτητές, ζητώντας όμως παράλληλα από τον Μαυρογιάννη να αρχίσει να ακολουθεί την γερμανική διδασκαλία.
Απεβίωσε το 1861.
Αζαρίας

Χριστιανισμός

Κατά την Ορθόδοξη Παράδοση και τα συναξάρια, ο πατέρας του προφήτη αναφέρεται με το όνομα Αδδώ, και ο Αζαρίας καταγόταν από τη γη Σεμβαθά, ή Συμβαθά, και πέθανε ειρηνικά και θάφθηκε στο χωράφι του.
Στον αναφερόμενο παραπάνω στίχο 8, η Μετάφραση των Εβδομήκοντα αναφέρει το όνομα Αδάδ ως τον προφήτη τα λόγια του οποίου θυμήθηκε ο Ασά, το οποίο είναι παρόμοιο όνομα με το Ωδήδ, υπονοώντας το ίδιο, ότι η προφητεία ήταν του Ωδήδ. Αυτός αναφέρεται αδιακρίτως ως Oded στην αγγλική μετάφραση του Μεσοριτικού κειμένου και παρακάτω στο Κεφάλαιο 25:9. Η Μετάφραση των Εβδομήκοντα σε αυτό το σημείο αναφέρει το όνομα Ωδήδ. Δεν είναι λοιπόν καθαρό αν αυτός ο προφήτης Ωδήδ είναι το ίδιο πρόσωπο με αυτό του αναφερόμενου ως Ωδήδ, πατέρα του Αζαρία.
Η Ορθόδοξη Εκκλησία εορτάζει τη μνήμη του ως Προφήτη Αζαρία στις 3 Φεβρουαρίου.
Χρησμοὺς διδόντος πρὶν θανεῖν Ἀζαρίου, Σιγᾷ προφητεύουσα λοξὰ Πυθία.

Λαογραφικά

Στα Κατύωρα του Πόντου ο άγιος Αζαρίας έγινε Αζαρέας < Άε Ζαρέας παρετυμολογήθηκε με το ζαρώνω=στραβώνω. Στη γιορτή του οι έγγυες δεν πρεπει να αναλαμβάνουν καμία εργασία διότι το παιδί γεννιέται με ζάρες,ατροφικό και ασθενικό.
Δημήτρης Φωσσές

Στο Πρωτάθλημα

Ο Δημήτρης Φωσσές αναδείχθηκε στο Μαρούσι, με το οποίο έγινε γνωστός και κλήθηκε στις εθνικές ομάδες. Συνέδεσε το όνομά του με την άνοδο του συλλόγου στην Α΄ Εθνική και την έξοδό του στο Κύπελλο Κόρατς στα τέλη της δεκαετίας του '70. Στη συνέχεια έπαιξε για λίγο στην ΑΕΚ και τη δεκαετία του '80 για αρκετά χρόνια στον Πανιώνιο, με τον οποίο γνώρισε επιτυχίες, όπως την κατάκτηση της 2ης θέσης στην Α1 το 1987.

Στις εθνικές ομάδες

Ήταν βασικό στέλεχος στις εθνικές ομάδες  Εφήβων, όπου αγωνίστηκε 16 φορές και  Ανδρών, όπου έπαιξε 55 φορές. Με την εθνική εφήβων μετείχε στα Βαλκανικά Πρωταθλήματα το 1970 και το 1971 και στο ευρωπαϊκό πρωτάθλημα 1970 όπου κατέκτησε το ασημένιο μετάλλιο. Με την εθνική ανδρών μετείχε στο Διηπειρωτικό Κύπελλο 1975, στους Μεσογειακούς Αγώνες 1975 και στα Βαλκανικά Πρωταθλήματα 1975, 1976, 1977, 1978. Σε 55 ματς πέτυχε 242 πόντους. 
Έκανε ντεμπούτο στις 7 Ιανουαρίου 1972 σε φιλικό με την Αυστραλία πετυχαίνοντας 4 πόντους. Το τελευταίο διεθνές του ματς ήταν στις 30 Δεκεμβρίου 1978 σε φιλικό με τη Φινλανδία. Κορυφαίος αγώνας του από πλευράς σκοραρίσματος ήταν ο φιλικός αγώνας επί της Ρουμανίας στις 26 Οκτωβρίου 1977, όταν πέτυχε 20 πόντους.
Βασίλειο των Ουιγούρων της Γκαντσόου

Ιστορία

Υπήρχε μια προϋπάρχουσα κοινότητα Ουιγούρων στο Νομό Γκαν από το 840 το αργότερο.
Τα χρόνια 881 και 882 ο νομός Γκαν ξέφυγε από τον έλεγχο της περιοχής Γκουιγί.
Το 894 οι Ουιγούροι ίδρυσαν το Βασίλειο των Ουιγούρων της Γκαντσόου στο νομό Γκαν.
Το 910 οι Ουιγούροι της Γκαντσόου επιτέθηκαν στο Βασίλειο του Τζινσάν (Γκουιγί).
Το 911 οι Ουιγούροι της Γκαντσόου επιτέθηκαν στο Βασίλειο του Τζιχάν και αναγκάστηκαν να μπουν σε μια συμμαχία ως μικρότερος εταίρος.
Το 916 μια πριγκίπισσα των Ουιγούρων της Γκαντσόου παντρεύτηκε με τον Κάο Γιτζίν, κυβερνήτης του Γκουιγί.
Το 920 ο Χουαϊτζιάν Χαγκάν αρρώστησε, ενώ το 924 πέθανε και οι γιοι Ντιγίν και Ρενμέι πολέμησαν για το θρόνο με τον Ντιγίν να βγαίνει στη κορυφή.
Το 925 ο Κάο Γιτζίν οδήγησε επίθεση ενάντια στους Ουιγούρους της Γκαντσόου και τους νίκησε.
Το 926 ο Ντιγίν πέθανε και ο Αντουογιού τον διαδέχθηκε ως Σουνχούα Χαγκάν. Ο Σουνχουά Χαγκάν παντρεύτηκε την κόρη του Κάο Γιτζίν.
Το 930 ο Κάο Γιτζίν επισκέφθηκε την αυλή των Ουιγούρων της Γκαντσόου στο νομό Γκαν.
Το 933 ο Σουνχουά Χαγκάν πέθανε και ο Τζινγκτσιόνγκ τον διαδέχθηκε.
Το 975 ο Τζινγκτσιόνγκ πέθανε και ο Γιελουοχέ Μίλι'ε τον διαδέχθηκε.
Το 983 βασιλιάς έγινε ο Λουσένγκ.
Το 1003 ο Λουσένγκ πέθανε και Ζονγκσούν Μπαοντέ Χαγκάν τον διαδέχθηκε. Οι Τανγκούτ επιτέθηκαν στους Ουιγούρους της Γκαντσόου, αλλά ηττήθηκαν.
Το 1008 οι Ουιγούροι της Γκαντσόου και οι Τανγκούτ συγκρούστηκαν, ενώ οι Ουιγούροι κέρδισαν. Η δυναστεία Λιάο επιτέθηκε στους Ουιγούρους της Γκαντσόου και τους νίκησε.
Το 1009 οι Ουιγούροι της Γκαντσόου κατέλαβαν το νομό Λιάνγκ.
Το 1010, η δυναστεία Λιάο επιτέθηκε στους Ουιγούρους της Γκαντσόου και τους νίκησε.
Το 1016 ο Ζονγκσούν Μπαοντέ Χαγκάν πέθανε και ο Χουαϊνίνγκ Σουνχουά Χαγκάν τον διαδέχθηκε.
Το 1023 ο Χουαϊνίνγκ Σουνχουά Χαγκάν πέθανε και ο Γκουιζόνγκ Μπαοσούν Χαγκάν τον διαδέχθηκε.
Το 1026 οι Ουιγούροι της Γκαντσόου νικήθηκαν σε μάχη από την δυναστεία Λιάο.
Το 1028 οι Ουιγούροι της Γκαντσόου ηττήθηκαν από τους Τανγκούτ. Ο Γκουιζόνγκ Μπαοσούν Χαγκάν πέθανε και ο Μπαογκουό Χαγκάν τον διαδέχθηκε.
Το 1036 το Βασίλειο των Ουιγούρων προσαρτήθηκε από τους Τανγκούτ.

Σύγχρονη εποχή

Οι σύγχρονοι απόγονοι των Ουιγούρων της Γκαντσόου είναι γνωστοί ως Γιουγκούρ.
Χασάν Ταχσίν Ουζέρ

Βιογραφικό

Ο Χασάν Ταχσίν Ουζέρ γεννήθηκε στις 27 Αυγούστου 1878 στη Θεσ/νίκη και είχε καταγωγή από τον Σκεντέρμπεη. Ο πατέρας του ήταν ο Ιμπαραχήμ Αγά (Ibarahim Ağa) και η μητέρα του η Χατιτζέ Χανίμ (Hatice Hanim). Ήταν παιδικός φίλος του Κεμάλ Ατατούρκ.
Σπούδασε πολιτικές επιστήμες. Αφού τελείωσε τις σπουδές του έγινε έπαρχος στην Προσοτσάνη και στη Φλώρινα. Το διάστημα που ήταν έπαρχος στη Φλώρινα, χτίστηκαν στην πόλη το στρατιωτικό νοσοκομείο, το διοικητήριο, το κτίριο όπου στεγάζονταν η χωροφυλακή, το κτίριο του ταχυδρομείου και του τηλεγραφείου και τρία σχολεία για αγόρια και κορίτσια. Έγινε διαπλάτυνση της κοίτης του ποταμού που διασχίζει την πόλη και στις όχθες του κατασκευάστηκαν υδατοφράχτες που προστάτευαν την πόλη από τις πλημμύρες. Επίσης κατασκευάστηκαν δύο γέφυρες.
Ελληνικές βουλευτικές εκλογές 1868

Στην Ελλάδα διεξήχθησαν Κοινοβουλευτικές εκλογές στις 21 Μαρτίου 1868. Οι υποστηριχτές των Αλέξανδρου Κουμουνδούρου και Δημητρίου Βούλγαρη κέρδισαν την πλειοψηφία των 184 εδρών. Ο Βούλγαρης παρέμεινε πρωθυπουργός, έχοντας αναλάβει καθήκοντα στις 6 Φεβρουαρίου.
Θάλασσα από πάγο

Περιγραφή

Ο πίνακας δείχνει το εξωτικό τοπίο των αρκτικών πάγων. Ένα καράβι ναυάγησε και τα συντρίμμια του βρίσκονται τώρα θαμμένα κάτω από τις στιβαρές πλάκες που έχουν γίνει τάφος παγερός. Η πρύμνη του καραβιού φαίνεται στα δεξιά, και στην ταμπέλα επάνω είναι γραμμένο το όνομά του. Πρόκειται για το «HMS Griper», ένα από τα δύο σκάφη που συμμετείχαν στην αποστολή του Ουίλλιαμ Έντουαρντ Πάρρυ στον βόρειο πόλο το 1819-1820.

Ερμηνεία και ιστορική τοποθέτηση

Ο πίνακας ζωγραφίστηκε το έτος 1823-1824, μετά από παραγγελία. Ο συλλέκτης Γιόχαν Γκόττλομπ φον Κβαντ ανάθεσε την σύνθεση δύο έργων με θέμα τον Νότο και τον Βορά αντίστοιχα. Το πρώτο θέμα ανέλαβε ο ζωγράφος Γιόχαν Μάρτιν φον Ρόντεν, ενώ ο Φρίντριχ ζωγράφισε τον Βορά. Η σύνθεση του έργου συμπίπτει χρονικά με την περίοδο αποκατάστασης στην Ευρώπη που ακολούθησε μετά την πτώση της Πρώτης Γαλλικής Αυτοκρατορίας, ενώ ταυτόχρονα βρίσκει τον Φρίντριχ σε μια περίοδο καλλιτεχνικής κάμψης. Μέσα σε αυτό το κλίμα ολοκληρωτικής απογοήτευσης και τραγικής αποτυχίας των μεγάλων ιδεωδών, ο Φρίντριχ εμπνεύστηκε από την αρκτική αποστολή για να σχεδιάσει τον αλληγορικό αυτό πίνακα που παρουσιάζει το ολοκληρωτικό και αμετάκλητο μα και άδοξο τέλος όλων των ελπίδων.
Εθνική Ερασιτεχνική Κατηγορία ποδοσφαίρου ανδρών 1977-1978

Το Πρωτάθλημα της Εθνικής Ερασιτεχνικής κατηγορίας της αγωνιστικής περιόδου 1977-78 διεξήχθη σε 4 ομίλους με τη συμμετοχή 80 ομάδων.

Διοργάνωση

Ήταν η πρώτη διοργάνωση της νέας εθνικής κατηγορίας, η οποία αντικατέστησε το Ειδικό ερασιτεχνικό πρωτάθλημα που διεξάγοταν στο τέλος κάθε σεζόν ανάμεσα στις πρωταθλήτριες ομάδες των τοπικών ενώσεων για την άνοδο στην Β΄ Εθνική. Στην πρώτη αυτή διοργάνωση μετείχαν 80 σύλλογοι: 40 από το Ειδικό ερασιτεχνικό πρωτάθλημα του 1977 που δεν κέρδισαν την άνοδο, 8 που υποβιβάστηκαν από τη Β΄ Εθνική 1976-77 και άλλες 32 ομάδες από τα τοπικά πρωταθλήματα: δευτεραθλήτριες, τριταθλήτριες και κάποιες τιμής ένεκεν λόγω των αδικιών που είχαν υποστεί από τη δικτατορία το καλοκαίρι του 1967, όπως η Καλογρέζα και ο Ολυμπιακός Χαλκίδας.
Μαρί-Ζοζέ Τα Λου

Βιογραφία

Γεννήθηκε σε προάστιο του Αμπιτζάν. Η Τα Λού ξεκίνησε από το ποδόσφαιρο, αλλά έπειτα κατευθύνθηκε προς τον στίβο, και τα σπριντ.

Καριέρα

Έχει συνολικά έντεκα μετάλλια σε Αφρικανικά Πρωταθλήματα Στίβου, και από αυτά τρία χρυσά, δύο ασημένια και έξι χάλκινα. 
Η ανοδική της πορεία ξεκίνησε το 2016, όπου τερμάτισε έβδομη στο Παγκόσμιο Πρωτάθλημα Κλειστού Στίβου 2016 στο Πόρτλαντ, στα 60 μέτρα γυναικών. Είχε τραυματιστεί στο Diamond League της Ντόχας, και έτσι αυτός ο τραυματισμός την άφησε πίσω για ένα μήνα. Επέστρεψε στους στίβους στις 5 Ιουνίου, στο Diamond League του Μπέρμιγχαμ. Ήταν από τις πρωταγωνίστριες στα σπριντ, και στους Ολυμπιακούς Αγώνες 2016 κατέκτησε την τέταρτη θέση και στα 100, αλλά και στα 200 μέτρα. Στον ημιτελικό των 100 μέτρων έκανε νέο ατομικό ρεκόρ 10.94 δευτερολέπτων και προκρίθηκε στον τελικό, όπου εκεί δεν ανέβηκε στο βάθρο για επτά χιλιοστά του δευτερολέπτου (0.007), καθώς είχε τον ίδιο χρόνο με την Τζαμαϊκανή Σέλι-Αν Φρέιζερ-Πράις. Στα 200 μέτρα, έτρεξε καλύτερη επίδοση της σεζόν στον πρώτο γύρο και προκρίθηκε στους ημιτελικούς. Το ίδιο έκανε και στους ημιτελικούς, και στον τελικό γύρο, με νέο εθνικό ρεκόρ, κατέκτησε την 4η θέση.
Δεν είχε καλή σεζόν κλειστού στίβου το 2017, λόγω μιας ασθένειας. Στον ανοιχτό στίβο κατέρριψε το εθνικό ρεκόρ της στα 200 μέτρα στο Diamond League της Λωζάνης, με χρόνο 22.16. Νίκησε και τα 200 μέτρα στο Diamond League του Μονακό. 
Στο Παγκόσμιο Πρωτάθλημα Στίβου 2017 κέρδισε δύο αργυρά μετάλλια. Στα 100 μέτρα, έχασε για πολύ λίγο το χρυσό μετάλλιο από την Τόρι Μπόουι, ενώ στα 200 μέτρα έσπασε ξανά το εθνικό της ρεκόρ, με επίδοση 22.08, για να τερματίσει δεύτερη πίσω από την Ντάφνι Σχίπερς.
Κατέκτησε το ασημένιο μετάλλιο στο Παγκόσμιο Πρωτάθλημα Κλειστού Στίβου 2018 στα 60 μέτρα, με χρόνο 7.05, πίσω από την ομόεθνή της Μουριέλ Αουρέ, κάνοντας έτσι το 1-2 για την Ακτή Ελεφαντοστού. Στο Diamond League της Ντόχας, κέρδισε τον τελικό των 100 μέτρων, με νέο ατομικό ρεκόρ, 10.85 δευτερόλεπτα.
2997 Καμπρέρα

Φυσικά χαρακτηριστικά

Τα φυσικά χαρακτηριστικά του Καμπρέρα είναι άγνωστα.
Επιτροπή του ΟΗΕ για την Ενοποίηση και Αποκατάσταση της Κορέας

Η Επιτροπή του ΟΗΕ για την Ενοποίηση και την Αποκατάσταση της Κορέας (UNCURK) δημιουργήθηκε από τον ΟΗΕ το 1951 και προέκυψε από ως μέρος του Πολέμου της Κορέας. Πολλές από τις συμμετέχουσες χώρες είναι αυτές που συμμετείχαν στην εντολή του ΟΗΕ.
Διαλύθηκε το 1973.
Ροσάνο

Μεσαίωνας

Το αυθεντικό όνομα της πόλης στην Ρωμαϊκή αυτοκρατορία ήταν "Ροσιάνουμ". Ο αυτοκράτορας Αδριανός τον 2ο αιώνα μ.Χ. έκτισε ένα λιμάνι που φιλοξενούσε 200 πλοία. Αναφέρεται στο "Ημερολόγιο του Αντωνίνου" σαν ισχυρό κάστρο στην Καλαβρία, δεν μπόρεσαν να το κατακτήσουν ούτε ο βασιλιάς των Γότθων Αλάριχος Α΄ ούτε ο Τωτίλας. Οι κάτοικοι του Ροσάνο προσέγγισαν την Βυζαντινή αυτοκρατορία χάρη στην σημαντική θέση τους, τα "Ευαγγέλια του Ροσάνο" που γράφτηκαν την ίδια περίοδο ήταν ένα έργο με μεγάλη ιστορική και καλλιτεχνική αξία. O Αντίπαπας Ιωάννης ΙΣΤ΄ καταγόταν από το Ροσάνο.
Οι Σαρακηνοί απέτυχαν να κατακτήσουν την πόλη, μόνο ο Όθων Β΄ της Αγίας Ρωμαϊκής Αυτοκρατορίας το πήρε προσωρινά από τους Βυζαντινούς (982). Ο Ελληνικός χαρακτήρας της πόλης διατηρήθηκε μετά την κατάκτηση της από τους Νορμανδούς, τα προνόμια συνεχίστηκαν όταν κυβέρνησε το Ροσάνο ο Οίκος των Χοενστάουφεν και οι Ανδεγαυοί, αργότερα η Φεουδαρχία το έριξε σε παρακμή (1417).

Νεώτερα χρόνια

Το Ροσάνο κυβέρνησαν στην συνέχεια ο Οίκος των Σφόρτσα και ο Σιγισμούνδος Α΄ της Πολωνίας, ενώθηκε με το Βασίλειο της Νεαπόλεως από τον Φίλιππο Β΄ της Ισπανίας χάρη σε μία αμφιλεγόμενη διαθήκη της βασίλισσας της Πολωνίας Μπόνα Σφόρτσα. Με την Ισαβέλλα της Νάπολης έγινε μεγάλο λογοτεχνικό κέντρο αλλά με τους Σπανιάρδους έπεσε σε παρακμή.
Το Στέμμα της Νεαπόλεως πούλησε την ηγεμονία του Ροσάνο στην οικογένεια από την Φλωρεντία Αλντομπραντίνι (1612), η ηγεμονία πέρασε στην συνέχεια στην διάσημη οικογένεια Μποργκέζε (1637 - 1806). Ενώθηκε με την Παρθενόπεια Δημοκρατία (1799) αλλά μετά την Ιταλική ενοποίηση έπεσε σε παρακμή και ο πληθυσμός της πόλης μετανάστευσε. Στο Ροσάνο γεννήθηκαν ο Πάπας Ιωάννης Ζ΄, ο Αντίπαπας Ιωάννης ΙΣΤ΄, ο Άγιος Βαρθολομαίος ο Νεώτερος και ο Άγιος Νείλος ο Νεώτερος, τα "Απομνημονεύματα" του τελευταίου αποτελούν βασική πηγή πληροφοριών για την νότια Ιταλία τον 10ο αιώνα.